Taqsima III – il-Kummissjoni

Taqsima VIII Parti B – il-Kontrollur Ewropew għall-Protezzjoni tad-Dejta

Kumitat għall-Baġits

MOZZJONI GĦAL RIŻOLUZZJONI TAL-PARLAMENT EWROPEW

dwar l-Abbozz ta' baġit ta' emenda Nru 3/2006 ta' l-Unjoni Ewropea għas-sena finanzjarja 2006, Taqsima III - il-Kummissjoni, Taqsima VIII Parti B - il-Kontrollur Ewropew għall-Protezzjoni tad-Dejta

Il-Parlament Ewropew,

– wara li kkunsidra t-Trattat li jistabbilixxi l-Komunità Ewropea, u b'mod partikulari s-subparagrafu ta' qabel ta' l-aħħar ta' l-Artikolu 272(4) tiegħu,

– wara li kkunsidra t-Trattat li jistabbilixxi l-Komunità Ewropea ta' l-Enerġija Atomika, u b'mod partikulari l-Artikolu 177 tiegħu,

– wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej

ĠU L 248, 16.9.2002, p.

1. , u b'mod partikolari l-Artikoli 37 u 38 tiegħu,

– wara li kkunsidra l-baġit ġenerali ta' l-Unjoni Ewropea għas-sena finanzjarja 2006, kif ġie adottat finalment fil-15 ta' Diċembru 2005

ĠU L 78, 15.3.2006. ,

– wara li kkunsidra l-Ftehima Interistituzzjonali tas-6 ta' Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina baġitarja u t-titjib fil-proċedura baġitarja

ĠU C 172, 18.6.1999, p.

Ftehima kif emendata l-aħħar mid-Deċiżjoni 2005/708/KE (ĠU L 269, 14.10.2005, p.

– wara li kkunsidra l-Abbozz preliminari ta' baġit ta' emenda (PDAB) Nru 3/2006 ta' l-Unjoni Ewropea għas-sena finanzjarja 2006, li l-Kummissjoni ppreżentat fit-22 ta' Mejju 2006 ( SEC(2006)0633 ),

– wara li kkunsidra l-Abbozz ta' baġit ta' emenda (DAB) Nru 3/2006, li l-Kunsill stabbilixxa fil-11 ta' Lulju 2006 (11297/2006 – C6-0239/2006 ),

– wara li kkunsidra l-Artikolu 69 u l-Anness IV tar-Regoli ta' Proċedura tiegħu,

– wara li kkunsidra r-rapport tal-Kumitat għall-Baġits ( A6-0283/2006 ),

A. billi l-Baġit ta' Emenda Nru 3/2006 huwa magħmul minn erba' elementi differenti, l-iktar għat-tisħiħ ta' l-Awtorità ta' Sorveljanza Ewropea GNSS, għar-rinfurzar ta' l-istaff ta' l-Aġenzija Ewropea għas-Sikurezza ta' l-Avjazzjoni u l-Aġenzija Ewropea għall-Immaniġġjar tal-Koperazzjoni Operattiva mal-Fruntieri Esterni, u għaż-żieda ta' l-approprjazzjonijiet għall-Kontrollur Ewropew għall-Protezzjoni tad-Dejta,

B. billi l-Kummissjoni fil-PDAB Nru 3/2006 tagħha, ipproponiet li tiffinanzja dawn il-bżonnijiet addizzjonali b'żieda ta' EUR 3,604,545 f'riżorsi tagħha,

C. billi l-Kunsill, fid-DAB Nru 3/2006 tiegħu, iddeċieda li jkopri ż-żidiet li ġew proposti kollha, esklussivament permezz ta' organizzazzjoni mill-ġdid,

D. billi l-Kunsill, b'mod partikulari, irid jiffinanzja l-bżonnijiet addizzjonali tal-Kontrollur Ewropew għall-Protezzjoni tad-Dejta billi jirriduċi l-impenji u l-pagamenti ta' linja amministrattiva fit-taqsima tal-Kummissjoni tal-baġit, li taqa' taħt it-Titolu 3 tal-Perspettiva Finanzjarja 2000-2006,

E. billi l-Parlament jaqbel mad-Dikjarazzjoni tal-Kummissjoni fuq DAB Nru 3/3006 dwar il-fatt li dan jikkrea preċedent perikoluż għall-istituzzjonijiet kollha peress li l-ħsieb huwa li waqt l-implimentazzjoni tal-baġit, in-nefqa amministrattiva ta' istituzzjoni tiġi ffinanzjata billi jittieħdu l-approprjazzjonijiet neċessarji mill-baġit ta' istituzzjoni oħra,

Jappoġġja ż-żidiet proposti mill-Kummissjoni fil-PDAB Nru 3/2006 tagħha għall-Awtorità ta' Sorveljanza Ewropea GNSS, l-Aġenzija Ewropea għas-Sikurezza ta' l-Avjazzjoni, l-Aġenzija Ewropea għall-Immaniġġjar tal-Koperazzjoni Operattiva mal-Fruntieri Esterni, u l-Kontrollur Ewropew għall-Protezzjoni tad-Dejta;

Jikkunsidra, pero, li għadu kmieni wisq fis-sena baġitarja biex ipatti issa għaż-żidiet neċessarji fuq dawn il-linji billi jitnaqqsu linji oħra li għad jistgħu jiġu implimentati bis-sħiħ fl-2006;

Għalhekk jirrifjuta l-intenzjoni tal-Kunsill li jkopri t-talbiet għal approprijazzjonijiet addizzjonali permezz ta' organizzazzjoni mill-ġdid u, b'mod partikulari, li jikkumpensa għaż-żieda mitluba mill-Kontrollur Ewropew għall-Protezzjoni tad-Dejta billi titnaqqas it-taqsim tal-Kummissjoni tal-baġit;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

PDAB Nru 3 - il-Kummissjoni

L-Abbozz Preliminari ta' Baġit ta' Emenda Nru 3 ġie ppreżentat mill-Kummissjoni fit-22 ta' Mejju 2005 u jikkonċerna 4 elementi:

1. li jingħataw aktar riżorsi (l-aktar fi staff) lill- Awtorità ta' Sorveljanza Ewropea GNSS biex iqisu t-teħid ta' xogħol mill-Impriża Konġunta ta' Galileo

l-ammont involut: +3,05 miljun EUR f'fondi ġodda

2. rinfurzar ta' l-istaff ta' l- Aġenzija Ewropea għas-Sikurezza ta' l-Avjazzjon biex ikopri l-programm ta' standardizzazzjoni ta' spezzjonijiet

l-ammont involut: 1,114 miljun EUR li għandu jittieħed mill-06 02 03-Sigurtà tat-trasport = newtralita  baġitarja

3. rinfurzar ta' l-istaff ta' l- Aġenzija Ewropea għall-Imaniġġjar ta' Koperazzjoni Operattiva mal-Fruntieri Esterni (FRONTEX)

l-ammont involut: 3,786 miljun EUR li għandu jiġu trasferit mit-Titolu 3 għat-Titoli 1&2 = newtralita  baġitarja

4. żieda fl-approprjazzjonijiet imdaħħla fil-linja "Spejjeż ta' traduzzjoni u interpretazzjoni" għall- Kontrollur Ewropew għall-Protezzjoni tad-Dejta biex tippermettilu jħallas lill-Kunsill għat-traduzzjonijiet li jsiru fil-qafas tal-ftehima amministrattiva ta' koperazzjoni

l-ammont involut: 554,545 miljun EUR f'fondi ġodda

Kollox ma' kollox, fil-PDAB tagħha, il-Kummissjoni pproponiet ammont addizzjonali ta' + 3,604,545 EUR f'fondi ġodda biex jiffinanzja dawn il-bżonnijet mhux mistennija.

DAB Nru 3 - Kunsill

Fil-laqgħat li segwew tal-Kunsill, l-Istati Membri urew li ma kinux lesti li jċaqalqu fondi ġodda.

Il-kunsill fl-aħħar stabbilixxa l-Abbozz ta' Baġit ta' l-Emenda Nru 3 fil-11 ta' Lulju 2006 kif ġej:

ad 1) Rigward il-bżonn għal + 3,05 miljun EUR għall- Awtorità ta' Sorveljanza Ewropea GNSS , il-Kunsill naqqas l-ammont tal-PDAB minn 3,05 miljun għal 1,60 miljun fuq il-bażi li minħabba d-dewmien li kien sar sadanittant, l-ammont sħiħ ma setax jiġi implimentat iktar.

Dan l-ammont iktar baxx għandu jiġi ffinanzjat permezz ta' organizzazzjoni mill-ġdid.

ad 2 + ad 3) il-Kunsill aċċetta l-PDAB tal-Kummissjoni.

ad 4) Rigward il-bżonn għal + 554,545 EUR għall- Kontrollur għall-Protezzjoni tad-Dejta , u sabiex jiġi evitat il-bżonn għal "fondi ġodda", il-Kunsill iddeċieda li jagħti l-ammont mitlub mill-Kontrollur għall-Protezzjoni tad-Dejta permezz tat-tnaqqis ta' l-impenji u l-pagamenti f'linja 02 01 04 01 - It-tħaddim u l-iżvilupp tas-suq intern, b'mod partikulari fl-oqsma tan-notifika, iċ-ċertifikazzjoni u l-approssimazzjoni settorjali - Nefqa fuq tmexxija amministrattiva li tagħmel parti minn Intestatura 3 tal-Perspettiva Finanzjarja preżenti 2000 - 2006.

Din id-deċiżjoni kien hemm protesta għaliha mill-Kummissjoni.

Meta jiġu ttrattati proposta għall-baġits ta' emenda, mhux ħaġa ġdida li l-Kunsill jinsisti fuq il-finanzjament ta' bżonnijiet baġitarji mhux mistennija permezz ta' organizzazzjoni mill-ġdid u permezz ta' dan biss.

Pero, fid-DAB 3 tiegħu, il-Kunsill mar pass aktar 'il quddiem minn din l-atitudni "tradizzjoniali" u ħoloq preċedent perikoluż: Naqqas linja operattiva f'taqsima III - il-Kummissjoni (Intestatura 3) sabiex ikopri żieda f'Taqsima VIII - Kontrollur għall-Protezzjoni tad-Dejta.

Din iż-żieda għall-Kontrollur għall-Protezzjoni tad-Dejta kienet saret neċessarja sabiex tippermetti li jħallas spejjeż ta' traduzzjonijiet mhux mistennija għalih mill- Kunsill innifsu (skond il-ftehima ta' koperazzjoni amministrattiva relevanti, huwa l-Kunsill li jipprovdi servizzi ta' traduzzjoni għall-Kontrollur għall-Protezzjoni tad-Dejta).

Wara kunsiderazzjoni fid-dettall, ir-'rapporteurs' iddeċidew li jmorru lura għall-PDAB tal-Kummissjoni rigward iż-żidiet proposti għall-Awtorità ta' Sorveljanza Ewropea GNSS, l-Aġenzija Ewropea għas-Sikurezza ta' l-Avjazzjoni, l-Aġenzija Ewropea għall-Immaniġġjar tal-Koperazzjoni Operattiva mal-Fruntieri Esterni, u l-Kontrollur Ewropew għall-Protezzjoni tad-Dejta.

Madankollu, ir-'rapporteurs' ma aċċettawx il-kumpensi kollha proposti biex ipattu għal dawn iż-żidiet sew jekk isiru mill-Kummissjoni fil-PDAB tagħha, bħal fil-każ għall-Aġenzija Ewropea għas-Sikurezza ta' l-Avjazzjoni u għall-FRONTEX, kif ukoll jekk isiru, flimkien ma' din, mill-Kunsill għall-Awtorità ta' Sorveljanza Ewropea GNSS u għall-Kontrollur Ewropew għall-Protezzjoni tad-Dejta.

Skond il-każ, dawn jintroduċu emendi baġitarji għad-DAB Nru 3 li jirriżultaw f'ammont ta' + 8,504,545 EUR f'fondi ġodda bżonnjużi għall-iffinanzjar ta' approprjazzjonijiet xierqa.

Ir-raġunijiet għad-deċiżjoni tar-'rapporteurs' huwa dawn:

· Għadu kmieni wisq fis-sena baġitarja biex diġa jiġi introdott tnaqqis sustanzjali fuq ċerti linji operattivi (għad fadal kważi erba' xhur biex jiġi eżegwit),

· l-emendi baġitarji li ġew preżentati jikkostitwixxu reazzjoni b'saħħitha b'mod xieraq għall-approċċ tal-Kunsill li jittieħdu flus minn istituzzjoni biex ikopru l-bżonnijiet ta' istituzzjoni oħra.

Ladarba l-approċċ tar-'rapporteur' huwa appoġġjat mis-sessjoni plenarja, il-Kunsill għandu skadenza stretta biex jippreżenta t-tieni qari sabiex id-dħul fis-seħħ tal-Baġit ta' l-Emenda Nru 3 (AB 3) jittardja ftit biss sabiex jippermetti t-tieni qari f'Ottubru.

PROĊEDURA

Dwar l-Abbozz ta' baġit ta' emenda Nru 3/2006 ta' l-Unjoni Ewropea għas-sena finanzjarja 2006, Taqsima III - il-Kummissjoni, Taqsima VIII Parti B - il-Kontrollur Ewropew għall-Protezzjoni tad-Dejta

Bażi legali

Artikoli 272 KE u 177 Euratom

Bażi fir-Regoli ta' Proċedura

Artikolu 69 u Anness IV

Kumitat risponsabbli

Kumitat(i) mitlub(a) jagħti/jagħtu opinjoni(jiet)

Opinjoni(jiet) mhux mogħtija

Data tad-deċiżjoni

Rapporteur Data tal-ħatra

Abbozz preliminari ta' baġit ta' emenda

Data meta ġie ppreżentat mill-Kummissjoni

Data meta l-Kunsill stabbilixxa l-abbozz ta' baġit ta' emenda

Data meta l-Kunsill bagħat l-abbozz ta' baġit ta' emenda

Eżami fil-kumitat

Data ta' l-adozzjoni

Riżultat tal-votazzjoni finali

astensjonijiet: 0

Membri preżenti għall-votazzjoni finali

Sostituti preżenti għall-votazzjoni finali

Sostituti (skond l-Artikolu 178(2)) preżenti għall-votazzjoni finali

Kummenti (disponibbli b'lingwa waħda biss)


skond ir-Regola 108 tar-Regoli ta' Proċedura

f'isem il- Kumitat għall-Impjiegi u l-Affarijiet Soċjali

lill- Kummissjoni

Suġġett: L-integrazzjoni mill-ġdid ta' pazjenti morda bil-kanser tas-sider fis-suq tax-xogħol u l-użu tal-fondi soċjali għat-taħriġ kontinwu ta' professjonisti tas-saħħa fil-qasam tal-kanser tas-sider

Meta wieħed iqis l-istrateġija ta' Liżbona, li għandha l-għan li tilħaq kwota ta' 60% ta' nisa jaħdmu sa l-2010, u n-numru kbir ta' każi ta' kanser tas-sider iddijonjostikat kull sena fost in-nisa fl-Unjoni Ewropea (275,000 skond l-istima attwali bbażata fuq id-dejta tar-reġistru tal-kanser ta' l-Aġenzija għar-Riċerka fuq il-Kanser), l-integrazzjoni mill-ġdid ta' dawk li jfiequ mill-kanser tas-sider fis-suq tax-xogħol hija prijorità urġenti.

Dan huwa enfasizzat mill-fatt li numru dejjem jikber ta' nisa qed jinstabilhom kanser fis-sider fl-aqwa snin tal-karriera tagħhom.

35% tal-każi l-ġodda ta' kanser tas-sider qegħdin attwalment jinstabu f'nisa ta' inqas minn 55 sena.

12% huma saħansitra misjubin f'nisa t'inqas minn 45.

L-istudji juru, madankollu, li madwar għoxrin fil-mija tan-nisa li jfiequ mill-kanser tas-sider ma jirritornawx lura għax-xogħol.

Tista' l-Kummissjoni tipprovdi informazzjoni li tista' toqgħod fuqha dwar il-proporzjon ta' pazjenti morda bil-kanser tas-sider li jħallu l-impjieg tagħhom matul il-marda u t-trattament, per eżempju billi tikkummissjona studju dwar dan is-suġġett?

Kif il-Kummissjoni biħsiebha ġġib lil min iħaddem konxju tal-ħtieġa li l-pazjenti jkollhom l-opportunità li jkomplu jaħdmu full-time jew part-time waqt li jkunu qegħdin taħt reġimi ta' trattament, ladarba dan jista' jkun essenzjali għall-istabbilità finanzjarja u għall-kundizzjoni psikoloġika tal-pazjenta?

Kif il-Kummissjoni biħsiebha tħeġġeġ lil min iħaddem biex jerġa' jintegra pażjenti morda bil-kanser tas-sider fis-suq tax-xogħol meta tispiċċalhom il-kura, biex jirristruttura l-postijiet tax-xogħol tagħhom u biex joffri skedi ta' xogħol flessibbli?

Il-Kummissjoni, qed tara l-bżonn għall-iżvilupp ta' ċarter li jipproteġi lil min għandu mard kroniku fuq il-post tax-xogħol?

U ser tappoġġja dan l-iżvilupp ta' ċarter?

Implimentazzjoni ta' ttestjar tal-mammografija skond il-linji gwida Ewropej għall-aħjar sejbien minn kmieni u kura, tirrikjedi taħriġ speċjali ta' staff mediku.

Il-Kummissjoni, għandha l-intenzjoni, b'mod partikulari fl-Istati Membri l-ġodda u fil-pajjiżi applikanti, li tippromwovi l-użu tal-fond soċjali ta' l-UE u tal-fond ta' qabel l-adezjoni għat-taħriġ?


dwar il-proposta għal deċiżjoni tal-Kunsill li temenda u testendi d-Deċiżjoni 2001/923/KE li tistabbilixxi programm ta' skambju, għajnuna u taħriġ għall-ħarsien ta' l-euro mill-iffalsifikar (il-programm 'Pericles')

Tifsira tas-simboli użati

* Proċedura ta' konsultazzjoni maġġoranza tal-voti mitfugħa

**I Proċedura ta' koperazzjoni (l-ewwel qari) maġġoranza tal-voti mitfugħa

**II Proċedura ta' koperazzjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

*** Proċedura ta' kunsens maġġoranza tal-Membri kollha tal-Parlament, apparti fil-każi msemmija fl-Artikoli 105, 107, 161 u 300 tat-Trattat KE u fl-Artikolu 7 tat-Trattat UE

***I Proċedura ta' kodeċiżjoni (l-ewwel qari) maġġoranza tal-voti mitfugħa

***II Proċedura ta' kodeċiżjoni (it-tieni qari) maġġoranza tal-voti mitfugħa, sabiex tiġi approvata l-pożizzjoni komuni maġġoranza tal-Membri kollha tal-Parlament, sabiex tiġi miċħuda jew emendata l-pożizzjoni komuni

***III Proċedura ta' kodeċiżjoni (it-tielet qari) maġġoranza tal-voti mitfugħa, sabiex jiġi approvat it-test konġunt

(It-tip ta' proċedura jiddependi mill-bażi legali proposta mill-Kummissjoni.)

Emendi għal test leġiżlattiv

Fl-emendi li jsiru mill-Parlament, it-test emendat huwa indikat b' tipa qawwija korsiva.

Test korsiv normali huwa indikazzjoni għas-servizzi tekniċi li turi partijiet tat-test leġiżlattiv li għalihom qed tkun proposta korrezzjoni bl-iskop li tgħin fil-preparazzjoni tat-test finali (pereżempju, żbalji ovvji jew nuqqasijiet f'verżjoni lingwistika minnhom).

Il-korrezzjonijiet proposti huma suġġetti għall-qbil tas-servizzi tekniċi involuti.

ABBOZZ TA' RIŻOLUZZJONI LEĠIŻLATTIVA TAL-PARLAMENT EWROPEW Error!

dwar il-proposta għal deċiżjoni tal-Kunsill li li temenda u testendi d-Deċiżjoni 2001/923/KE li tistabbilixxi programm ta' skambju, għajnuna u taħriġ għall-ħarsien ta' l-euro mill-iffalsifikar (il-programm 'Pericles')

(Proċedura ta' konsultazzjoni)

Il-Parlament Ewropew ,

– wara li kkunsidra l-proposta tal-Kummissjoni lill-Kunsill ( COM(2006)0243 )

Għadha mhix ippubblikata fil-ĠU. ,

– wara li kkunsidra l-Artikolu 123(4), it-tielet sentenza, tat-Trattat KE, skond liema artikolu huwa ġie kkonsultat mill-Kunsill ( C6‐0179/2006 ),

– wara li kkunsidra l-Artikolu 51 tar-Regoli ta' Proċedura tiegħu,

– wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern ( A6‐0276/2006 ),

Japprova l-proposta tal-Kummissjoni;

Jistieden lill-Kunsill sabiex jinfurmah jekk ikollu l-ħsieb li jitbiegħed mit-test approvat mill-Parlament;

Jitlob lill-Kunsill sabiex jerġa' jikkonsultah jekk ikollu l-ħsieb li jemenda l-proposta tal-Kummissjoni b'mod sustanzjali;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

Il-programm 'Pericles', il-programm ta' skambju, għajnuna u taħriġ tal-Komunità għall-ħarsien ta' l-euro mill-iffalsifikar, ġie stabbilit permezz tad-deċiżjoni tal-Kunsill tas-17 ta' Diċembru 2001, bil-għan li jappoġġja u jikkumplementa l-azzjonijiet mibdija mill-l-Istati Membri u l-programmi eżistenti għall-ħarsien ta' l-euro mill-iffalsifikar.

Dawn il-miżuri jinkludu skambju ta' informazzjoni (seminars, laqgħat, workshops u konferenzi), korsijiet u skambju ta' staff, kif ukoll għajnuna teknika, xjentifika u operattiva.

Skond l-Artikolu 13(3)(a) tad-deċiżjoni 'Pericles', għandu jiġi ppreżentat rapport ta' evalwazzjoni dwar il-programm, flimkien ma' proposta xierqa dwar il-kontinwazzjoni jew l-adattament tal-programm.

Dan l-ewwel rapport ġie magħmul u ppreżentat lill-Parlament Ewropew u lill-Kunsill fit-30 ta' Novembru 2004.

Fit-8 ta' April 2005 l-Kummissjoni ppreżentat proposta li fuq il-bażi tagħha l-Kunsill estenda l-programm għas-sena finanzjarja 2006, flimkien ma' fondi totali ta' EUR 1 miljun, sakemm isir ftehim finali dwar il-prospettivi finanzjarji 2007-2013.

L-artikolu msemmi hawn fuq jesiġi wkoll li jiġi ppreżentat rapport dettaljat lill-Parlament Ewropew u lill-Kunsill, mhux aktar tard mit-30 ta' Ġunju 2006, dwar l-implimentazzjoni u r-riżultati tal-programm: il-Kummissjoni wettqet dan l-obbligu fid-dokument tagħha tat-23 ta' Mejju 2006, li fih stqarret li r-riżultati kienu ġeneralment pożittivi, b'rata minima ta' falsifikar, bis-saħħa ta' preparazzjoni serja u ta' standards għoljin ta' koperazzjoni tas-servizzi konċernati.

Żgur li l-programm 'Pericles' qed jagħti kontribuzzjoni siewja fil-ħarsien ta' l-euro u fil-ġlieda kontra l-iffalsifikar, għalhekk dan għandu jitkompla bl-istess mod.

B'mod partikulari, il-programm tejjeb il-kuxjenza dwar id-dimensjoni komunitarja ta' l-euro u, bis-saħħa tiegħu, il-parteċipanti setgħu jifhmu aħjar il-leġiżlazzjoni u l-istrumenti relatati, bħall-elementi rilevanti tal-liġi komunitarja u tal-liġi Ewropea inġenerali.

Madankollu, jistgħu jsiru xi modifikazzjonijiet żgħar ibbażati fuq ir-rakkomandazzjonijiet tar-rapport ta' evalwazzjoni, bil-għan li tiżdied il-parteċipazzjoni (li dejjem qed tiżdied iżda għadha mhix suffiċjenti) ta' oqsma oħra barra mill-awtoritajiet ta' l-infurzar tal-liġi (banek, kmamar tal-kummerċ, avukati speċjalizzati).

Minkejja dan, b'livell globali ta' impenn ta' 80% ta' l-ammont ta' riferenza għall-perjodu 2002-2006, imqassam fuq 64 proġett li jkopru mhux anqas minn 76 pajjiż, u li l-analiżi dettaljata tagħhom tenfasizza l-kumplimentarjetà tal-livelli nazzjonali u dawk Komunitarji (48 inizjattiva joriġinaw mill-Istati Membri, 16 mill-Kummissjoni u/jew mill-OLAF), 'Pericles' laħaq l-għanijiet assenjati b'mod sħiħ: wieħed għandu jenfasizza, b'mod partikulari, li barra mill-Istati Membri u mill-pajjiżi kandidati għall-adeżjoni (il-Bulgarija u r-Rumanija), dan il-programm ta l-possibiltà li jiġu identifikati zoni ġejografiċi sensittivi b'importanza partikulari għall-produzzjoni ta' flus foloz, bħall-Kolombja.

Din il-firxa internazzjonali tal-programm wasslet għal titjib strutturali konsiderevoli, b'mod partikulari bit-twaqqif, f'pajjiżi differenti, ta' uffiċċji ċentrali nazzjonali bil-għan li jiġġieldu kontra l-iffalsifikar tal-flus.

Wieħed għandu jilqa' bil-ferħ ukoll il-parteċipazzjoni sistematika tal-Bank Ċentrali Ewropew, ta' l-Europol u ta' organizzazzjonijiet oħra Ewropej fl-azzjonijiet fi ħdan il-programm 'Pericles', kemm waqt il-fażijiet ta' evalwazzjoni jew ta' eżekuzzjoni (Europol u OLAF), kif ukoll waqt il-koordinazzjoni ma' azzjonijiet oħra ta' taħriġ garantiti mill-grupp ta' esperti dwar l-iffalsifikar ta' l-euro, li jgħaqqad speċjalisti mill-Istati Membri u mill-pajjiżi kandidati kollha (Europol, Interpol u OLAF).

Il-Kunsill, wara li adotta ftehim finali dwar il-prospettivi finanzjarji għall-perjodu 2007-2013 waqt il-laqgħa tiegħu tal-15 u s-16 ta' Diċembru 2005, issa jipproponi li d-deċiżjoni 'Pericles' tal-Kunsill tas-17 ta' Diċembru 2001 tiġi estiża sal-31 ta' Diċembru 2013, biex b'hekk taqbel mal-perjodu ta' validità ta' dawn il-prospettivi finanzjarji Komunitarji, u ssir possibbli l-koordinazzjoni ta' l-adozzjoni ta' programmi u tiġi evitata l-ħtieġa li jittieħdu miżuri bil-għan li jpattu għal xi nuqqasijiet.

L-ammont annwali ta' EUR 1 miljun jibqa' ma jinbidilx; din l-estensjoni timplika baġit totali ta' EUR 7 miljun biex ikopri l-ħtiġijiet sa l-aħħar ta' l-2013.

F'dawn iċ-ċirkustanzi, ir-rapporteur jipproponi li l-Parlament Ewropew japprova l-proposti tal-Kummissjoni dwar l-adozzjoni mill-Kunsill ta' deċiżjonijiet li jemendaw u jestendu d-Deċiżjoni 2001/923/KE li tistabbilixxi skambju, għajnuna u taħriġ għall-ħarsien ta' l-euro mill-iffalsifikar (il-programm 'Pericles') u, min-naħa l-oħra, li d-deċiżjoni tiġi estiża għall-Istati Membri li mhumiex parteċipanti.

PROĊEDURA

Proposta għal deċiżjoni tal-Kunsill li temenda u testendi d-Deċiżjoni 2001/923/KE li tistabbilixxi programm ta' skambju, għajnuna u taħriġ għall-ħarsien ta' l-euro mill-iffalsifikar (il-programm 'Pericles')

Data meta ġie kkonsultat il-PE

Kumitat responsabbli Data tat-tħabbir fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Koperazzjoni iktar mill-qrib Data tat-tħabbir fis-seduta plenarja

Rapporteur(s) Data tal-ħatra

Rapporteur(s) preċedenti

Bażi legali kkontestata Data ta' l-opinjoni tal-JURI

Dotazzjoni finanzjarja emendata Data ta' l-opinjoni tal-BUDG

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)


Tweġiba mogħtija mis-Sur Spidla f'isem il-Kummissjoni

(21 ta' Frar 2006)

Il-klawżola 5.1 tal-Ftehim tal-Qafas anness mad-Direttiva tal-Kunsill 1999/70/KE tat-28 ta' Ġunju 1999 dwar xogħol għal żmien fiss konkluż mill-ETUC, mill-UNICE u mis-CEEP Konfederazzjoni Ewropea tat-Trejdjunjins (ETUC).

Għaqda tal-Konfederazzjonijiet Industrijali u ta' Min Iħaddem ta' l-Ewropa.

Ċentru ta' Intrapriżi b'Parteċipazzjoni Pubblika. titlob lill-Istati Membri li jintroduċu miżuri li jipprevjenu milli jsir abbuż li jirriżulta mill-użu ta' relazzjonijiet jew kuntratti għal żmien fiss suċċessivi filwaqt li tieħu f'kunsiderazzjoni l-bżonnijiet ta' setturi u kategoriji ta' ħaddiema speċifiċi.

Skond il-Klawżola 5.2 ta' l-istess Ftehim tal-Qafas l-Istati Membri, meta adattat, għandhom jiddeterminaw taħt liema kondizzjonijiet il-kuntratti jew ir-relazzjonijiet ta' impjieg għal terminu fiss għandhom jitqiesu bħala kuntratti jew relazzjonijiet għal żmien indefinit.

Rigward l-ewwel mistoqsija ta' l-Onorevoli Membru dwar l-allegata distinzjoni bejn is-settur pubbliku u privat, ta' min jinnota li l-Ftehim japplika għall-ħaddiema għal żmien fiss li għandhom kuntratt ta' impjieg jew relazzjoni ta' impjieg kif definit fil-liġi, fil-ftehimiet kollettivi jew skond il-prassi ta' kull Stat Membru b'possibilitajiet limitati għal derogi fil-livell nazzjonali fil-każ biss ta' ċerti kuntratti ta' taħriġ u skemi ta' apprentistat (il-Klawżola 2 tal-Ftehim tal-Qafas).

Malta kkomunikat it-traspożizzjoni tad-Direttiva 1999/70/KE fil-25 ta' Marzu 2004.

Il-Kummissjoni sadattant irċeviet ilment li jqajjem il-kwistjoni tal-kwalità tat-traspożizzjoni tad-Direttiva 1999/70/KE fis-settur pubbliku ta' Malta.

Fi ħdan il-qafas ta' dan l-ilment is-servizzi tal-Kummissjoni talbu lill-awtoritajiet f'Malta biex jipprovdu tagħrif speċifiku dwar il-leġiżlazzjoni nazzjonali f'dan il-qasam.

Jekk l-eżami tal-leġiżlazzjoni jew ta' l-ilment juru li Malta ma ttrasponitx b'mod sew u sħiħ id-Direttiva 1999/70/KE, il-Kummissjoni tieħu l-passi kollha meħtieġa biex Malta tinġieb f'konformità mal-liġi Komunitarja.


Tweġiba tas-Sinjura Fischer Boel f'isem il-Kummissjoni

Mistoqsijiet bil-miktub : E-0281/06 , E-0282/06

(29 ta' Marzu 2006)

Fin-negozjati ta' l-adeżjoni, Malta u l-UE qablu dwar pakkett speċjali dwar l-agrikoltura Maltija, iddettaljat taħt l-Anness XI ta' l-Att ta' Adeżjoni.

Dan il-pakkett kien jikkonsisti f'żewġ partijiet.

Minn naħa waħda, rabat "il Malta li, sad-data ta" l-adeżjoni, tneħħi għal kolox il-levies protettivi fuq il-prodotti agrikoli u agroalimentari.

Min-naħa l-oħra, stabbilixxa programm speċjali, il-Programm Speċjali tal-Politika tas-Suq għall-Agrikoltura Maltija (SMPPMA).

Dan il-programm għandu jkun l-ewwel strument, u l-iktar wieħed importanti, biex jakkumpanja u jistabbilizza l-integrazzjoni ta' Malta fis-suq waħdieni.

(Il-klawżola ta' salvagwardja ma kenitx maħsuba għal dan il-għan.)

Minbarra l-SMPPMA, il-produtturi Maltin igawdu wkoll minn skemi ta' l-għajnuna previsti fil-Politika Agrikola Komuni (CPA) u mill-miżuri ta' ristrutturar skond il-programm ta' l-Iżvilupp Rurali.

Skond l-Artikolu 37 ta' l-Att ta' l-Adeżjoni, bil-kundizzjoni li jkunu nqalgħu d-diffikultajiet gravi msemmija, Stat Membru ġdid jista' japplika għall-awtorizzazzjoni biex jieħu miżuri protettivi sabiex jirranġa s-sitwazzjoni u jaġġusta s-settur konċernat għall-ekonomija tas-suq komuni.

F'każ ta' dan it-tip, mat-talba ta' l-Istat ikkonċernat, il-Kummissjoni għandha tiddetermina l-miżuri protettivi li hi tikkunsidra meħtieġa.

Sa dan l-istadju, il-Gvern Malti ma ressaq l-ebda talba ta' dan it-tip.

Il-Kummissjoni hija konxja tal-qagħda speċifika ta' l-agroindustrija Maltija, li tqum mid-daqs limitat tagħha u ċ-ċirkostanzi uniċi ta' l-agrikoltura tagħha.

Għal dawn ir-raġunijiet, Malta ngħatat bosta derogi mill-politika agrikola komuni, kif ukoll pakkett sostanzjali ta' miżuri fl-iżvilupp rurali b'riżultat tan-negozjati ta' l-adeżjoni, kif ġie indikat aktar "il fuq.

L-importazzjoni ta" prodotti minn pajjiżi oħra, partikolarment minn Stati Membri oħra (żvilupp normali), malajr tinftiehem mill-fatt li l-prezzijiet tas-suq f'Malta huma ogħla minn dawk fil-parti l-kbira ta' l-Istati Membri l-oħra.

Kif kien mistenni, għall-parti l-kbira tal-prodotti sensittivi, il-prezzijiet tas-suq f'Malta niżlu minn jum l-adeżjoni, filwaqt li baqgħu ogħla mill-medja ta' l-UE bejn l-2004 u llum.

L-importazzjonijiet huma attraenti, u Malta teħtieġ il-parti l-kbira minnhom, l-aktar il-prodotti pproċessati minħabba l-importanza tat-turiżmu, biex tkun tista' tilqa' għat-talba akbar għal dawn il-prodotti mingħand il-lukandi u l-industrija ta' l-ikel matul l-istaġun turistiku.

Dawn il-flussi kummerċjali mhumiex element ġdid maħluq mill-adeżjoni, li ma biddlitx il-mudell kummerċjali bejn Malta u l-UE b'mod fundamentali.

Il-klawżola ta' salvagwardja, kif stipulat fl-Artikolu 37 tat-Trattat ta' Adeżjoni, hija maħsuba għal ċirkustanzi eċezzjonali u ma għandhiex tintuża bħala xibka awtomatika tas-salvataġġ.

Sakemm ikunu sodisfatti kundizzjonijiet stretti, jistgħu jiġu adottati miżuri fil-każ li "jinqalgħu diffikultajiet serji u li x'aktarx jippersistu f'xi settur ta' l-ekonomija jew li jistgħu jikkawżaw xi deterjorazzjoni serja fis-sitwazzjoni ekonomika ta' xi żona partikolari".

L-għan tal-klawżola ta' salvagwardja huwa li "jirranġa s-sitwazzjoni u jaġġusta s-settur konċernat għall-ekonomija tas-suq komuni".

Il-klawżola ta' salvagwardja tkun tista' tiġi invokata biss jekk, wara l-implimentazzjoni sħiħa tal-Programm Speċjali tal-Politika tas-Suq għall-Agrikoltura Maltija (SMPPMA), ikun hemm problemi serji.

Ikun xi jkun il-każ, l-invokazzjoni tal-klawżola ta' salvagwardja jeħtiġilha tissejjes fuq evalwazzjoni każ b'każ u eżami fil-fond tal-qagħda ekonomika f'qasam partikolari.

Fiċ-ċirkustanzi ta' llum, u fuq il-bażi ta' l-għarfien tagħha fil-preżent, il-Kummissjoni ma jidhrilhiex li l-miżuri ta' salvagwardja jkunu ġustifikati.

Il-Kummissjoni sejra tkompli ssegwi mill-qrib l-eventwalitajiet kollha rigward il-qagħda tas-suq f'Malta, u taġixxi kif ikun f'loku.


Tweġiba mogħtija mis-Sur Dimas f'isem il-Kummissjoni

(29 ta' Marzu 2006)

Il-Kummissjoni mhijiex konxja minn problemi speċifiċi tat-tniġġis ta' l-arja maħluqa minn emissjonijiet mill-Impjant ta' l-Enerġija tal-Marsa.

Id-Direttiva dwar il-Kwalità ta' l-Arja Ċirkostanti Id-Direttiva tal-Kunsill 96/62/KE tas-27 ta' Settembru 1996 dwar l-istima u l-immaniġġar tal-kwalità ta' l-arja ċirkostanti, ĠU L 296, 21.11.1996 . tirrikjedi li l-Istati Membri jiddeżinjaw iż-żoni, jagħmlu evalwazzjonijiet tal-kwalità ta' l-arja u jirrappurtawhom lil-pubbliku kif ukoll lill-Kummissjoni.

Malta ddeżinjat iż-żoni u stabbiliet netwerks ta' monitoraġġ.

Il-valuri ta' limitu, għall-protezzjoni tas-saħħa, tad-dijossidu tal-kubrit (SO2) u tal-materja f'partiċelli (PM10) Id-Direttiva tal-Kunsill 1999/30/KE tat-22 ta'April 1999 dwar il-valuri ta' limitu tad-dijossidu tal-kubrit, tad-dijossidu tan-nitroġenu u l-ossidi tan-nitroġenu, materja f'partiċelli u ċomb fl-arja ambjentali, ĠU L 163, 29.6.1999 . daħlu fis-seħħ fl-1 ta' Jannar 2005, filwaqt li dak tad-dijossidu tan-nitroġenu (NO2) sejjer jidħol fis-seħħ mill-1 ta' Jannar 2010.

L-Istati Membri jeħtiġilhom jirrappurtaw uffiċjalment dwar il-kwalità ta' l-arja għas-sena 2005 sa mhux aktar tard mit-30 ta' Settembru 2006, u jkun biss f'dak il-waqt li tkun tista' ssir evalwazzjoni tal-konformità.

Rigward id-Direttiva dwar Impjanti Kbar tal-Kombustjoni Id-Direttiva tal-Parlament Ewropew u tal-Kunsill 2001/80/KE dwar il-limitazzjoni ta' l-emissjonijiet ta' ċertu tniġġis fl-arja minn impjanti kbar tal-kombustjoni, ĠU L 309, 27.11.2001 . , il-Kummissjoni ġiet mgħarrfa li l-impjant ta' l-enerġija tal-Marsa jiġbor fih erba' impjanti eżistenti (li l-liċenzja nħarġitilhom qabel l-1987).

Din id-Direttiva tesiġi li, sa l-1 ta' Jannar 2008, jintlaħaq tnaqqis sinifikanti ta' l-emissjonijiet minn impjanti eżistenti, jew permezz ta' konformità individwali mal-valuri ta' limitu għall-emissjonijiet, jew inkella permezz ta' pjan nazzjonali għat-tnaqqis ta' l-emissjonijiet li jilħaq l-istess tnaqqis globali kkalkulat bl-użu tal-valuri ta' limitu għall-emissjonjiet.

Barra minn hekk, id-Direttiva dwar Impjanti Kbar tal-Kombustjoni tippermetti li l-impjanti eżistenti jiġu eżentati mill-konformità mal-valuri ta' limitu għall-emissjonijiet u ma' l-inklużjoni fi pjan nazzjonali għat-tnaqqis ta' l-emissjonijiet, bil-kundizzjoni li l-operatur jimpenja ruħu li jopera l-impjant għal mhux aktar minn 20000 siegħa b'bidu mill-1 ta' Jannar 2008 u tmiem mhux aktar tard mill-31 ta' Diċembru 2015.

L-operatur tal-Marsa ippreżenta dikjarazzjoni lill-awtoritajiet Maltin li fiha stqarr li dawn l-impjanti sejrin jew jagħżlu d-deroga ta' 20000 siegħa, jew jikkonformaw mal-valuri ta' limitu għall-emissjonijiet stipulati fid-Direttiva.

Madankollu, il-konformità mad-Direttiva dwar Impjanti Kbar ta' Kombustjoni hija bla ħsara għall-konformità mad-Direttiva dwar il-Prevenzjoni u l-Kontroll Integrat tat-Tniġġis Id-Direttiva tal-Kunsill 96/61/KE ta' l-24 ta' Settembru 1996 dwar il-prevenzjoni u l-kontroll integrat tat-tniġġis, ĠU L 257, 10.10.1996 .

(Id-Direttiva ta' l-IPPC), u l-impjant ta' l-enerġija tal-Marsa xorta jeħtieġlu jopera skond permess ta' l-IPPC.

Skond l-awtoritajiet Maltin, l-Impjant ta' l-Enerġija tal-Marsa għad ma nħariġlux permess, iżda jeħtieġlu jingħata permess sa Ottubru 2007, skond ir-rekwiżiti tad-Direttiva ta' l-IPPC.

Sallum, Malta stabbiliet stazzjonijiet tal-monitoraġġ u rrappurtat skond ir-rekwiżiti tad-Direttiva dwar il-Kwalità ta' l-Arja Ċirkostanti.

Fuq il-bażi ta' l-informazzjoni uffiċjali preċedenti pprovduta minn Malta, stazzjon wieħed tal-monitoraġġ juri qbiż tal-valur ta' limitu ta' aktar mill-marġni ta' tolleranza għall-SO2 u l-PM10 fl-2004, li jkun jirrikjedi l-iżvilupp ta' pjanijiet u programmi u r-rapport tagħhom lill-Kummissjoni, sa mhux aktar tard minn tmiem l-2006.

Id-Direttiva ta' l-IPPC tesiġi wkoll li l-permess ikun fih rekwiżiti dwar il-monitoraġġ u obbligu li l-awtorità tingħata d-data meħtieġa biex tiġi vverifikata l-konformità mal-permess.

Barra minn hekk, id-data tal-monitoraġġ jeħtiġilha titqiegħed għad-dispożizzjoni tal-pubbliku.

L-awtoritajiet Maltin ikkonfermaw li l-permess sejjer jissodisfa dawn ir-rekwiżiti.


Tweġiba mogħtija mis-Sur Figel' f'isem il-Kummissjoni

(15 ta' Marzu 2006)

Meta pproponiet il-ħolqien ta' grupp ta' livell għoli dwar il-multilingwiżmu, il-Kummissjoni kienet qiegħda timmira lejn għan doppju.

Hu mistenni li dan il-grupp isaħħaħ il-viżibbiltà u l-leġittimità tal-politika Ewropea favur il-multilingwiżmu, jiġifieri il-promozzjoni u l-użu ta' l-ilsna Ewropej kollha.

Mistenni wkoll li l-grupp iħaddem għodda ta' għajnuna u jagħti pariri lill-Kummissjoni.

Il-grupp ser ikun żgħir sabiex ikun aktar effiċjenti.

Bosta kriterji ser jiġu użati biex jintgħażlu l-membri tiegħu.

Fosthom insibu, b'mod partikolari, il-prominenza fil-qasam, l-indipendenza vis-à-vis l-awtoritajiet pubbliċi, id-diversità ta' l-esperjenzi u r-rispett ta' ċertu bilanċ ġeografiku, kulturali u lingwistiku.

It-tħejjijiet tat-twaqqif tal-grupp ta' livell għoli diġà bdew.

L-ewwel laqgħa tal-grupp għandha, teoretikament, isseħħ qabel is-sajf ta' l-2006.

Huwa b'mod partikolari fuq il-bażi tal-ħidmiet tal-grupp li l-Kummissjoni, beħsiebha, mill-aħħar tas-sena 2007, torganizza konferenza interministerjali dwar il-multilingwiżmu u li tniedi komunikazzjoni ġdida dwar is-suġġett.


skond ir-Regola 108 tar-Regoli ta' Proċedura

f'isem il- Kumitat għall-Ambjent, is-Saħħa Pubblika u s-Sikurezza ta' l-Ikel

lill-Kunsill

Suġġett: L-istrateġija tal-Kunsill għall-Konferenza ta' Nairobi dwar il-Bidla fil-Klima (COP 12 u COP/MOP 2)

Il-Kunsill jista' jiċċara l-objettivi tiegħu għall-Konferenza tal-Partijiet li jmiss li se ssir f'Nairobi mis-6-17 ta' Novembru 2006?

X'inhi l-istrateġija tal-Kunsill fir-rigward tal-proċess imwaqqaf mis-COP 11 f'Montreal biex jqis aktar impenji għall-perjodu ta' wara l-2012?

Il-Kunsill, kif qed jippjana biex jinkludi l-Membri tal-Parlament Ewropew fid-delegazzjoni tal-Komunità għall-konferenza?


dwar l-emendi għall-Artikoli 3 u 4 tar-Regoli ta' Proċedura tal-Parlament

Kumitat għall-Affarijiet Legali

PROPOSTA GĦAL DEĊIŻJONI TAL-PARLAMENT EWROPEW

Il-Parlament Ewropew,

– wara li kkunsidra d-deċiżjoni tiegħu ta' l-14 ta' Diċembru 2004 dwar il-verifikazzjoni tal-kredenzjali

ĠU C 226 E, 15.9.2005, p.51. u speċjalment paragrafu 6 tiegħu,

– wara li kkunsidra l-ittra mingħand is-Segretarju Ġenerali tiegħu tal-15 ta' Frar 2005,

– wara li kkunsidra l-Artikoli 201 u 202 tar-Regoli ta' Proċedura tiegħu,

– wara li kkunsidra r-rapport tal-Kumitat għall-Affarijiet Kostituzzjonali u l-opinjoni tal-Kumitat għall-Affarijiet Legali ( A6‐0274/2006 ),

Iddeċieda li jemenda r-Regoli ta' Proċedura tiegħu kif jidhru hawn taħt,

Josserva li dawn l-emendi se jidħlu fis-seħħ fl-ewwel ġurnata tas-sessjoni li jmiss skond l-Artikolu 202(3) tar-Regoli ta' Proċedura tiegħu;

Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill u lill-Kummissjoni.

Artikolu 3, paragrafu -1 (ġdid)

Wara l-elezzjonijiet għall-Parlament Ewropew, il-President se jistieden lill-awtoritajiet kompetenti ta' l-Istati Membri sabiex jgħaddu lill-Parlament mingħajr dewmien l-ismijiet tal-Membri eletti sabiex il-Membri kollha jieħdu l-kariga fil-Parlament b'effet mill-ftuħ ta' l-ewwel seduta wara l-elezzjonijiet.

Fl-istess ħin, il-President se jiġbed l-attenzjoni ta' dawk l-awtoritajiet għad-dispożizzjoniiet rilevanti għall-Att ta' l-20 ta' Settembru 1976 u jistedinhom jieħdu l-miżuri neċessarji sabiex jevitaw kull inkompatibbiltà ma' l-uffiċċju tal-Membru Parlamentari Ewropew.

(Din l-emenda parzjalment tirriproduċi l-kliem ta' l-Artikolu 3(6) preżenti, li se jitneħħa hekk kif tiġi adottata din l-emenda)

Artikolu 3, paragrafu -1a (ġdid)

Kull Membru li l-elezzjoni tiegħu jkun mgħarraf biha l-Parlament għandu jagħmel dikjarazzjoni bil-miktub qabel jidħol fil-kariga fil-Parlament li huwa ma għandux kariga inkompatibbli ma' dik ta' Membru tal-Parlament Ewropew fis-sens ta' l-Artikolu 7(1) u (2) ta' l-Att ta' l-20 ta' Settembru 1976.

Wara l-elezzjonijiet ġenerali din id-dikjarazzjoni għandha ssir fejn hu possibbli mhux aktar tard minn sitt ijiem qabel is-sessjoni kostituttiva tal-Parlament.

Sakemm il-kredenzjali ta' Membru jkunu vverifikati jew tkun ingħatat sentenza fuq kull tilwima u sakemm ikun iffirma minn qabel id-dikjarazzjoni bil-miktub imsemmija aktar 'l fuq, il-Membru għandu jidħol fil-kariga tiegħu fil-Parlament u fl-organi tiegħu u għandu jgawdi mid-drittijiet marbuta ma' din il-kariga.

Fejn ikun stabbilit mill-fatti vverifikati minn sorsi disponibbli għall-pubbliku li Membru għandu kariga inkompatibbli ma' dik ta' Membru tal-Parlament Ewropew, fis-sens ta' l-Artikolu 7(1) u (2) ta' l-Att ta' l-20 ta' Settembru 1976, il-Parlament, fuq informazzjoni provduta mill-President tiegħu, għandu jistabbilixxi li hemm post vakanti.

(Din l-emenda parzjalment tirriproduċi l-kliem ta' l-Artikolu 3(5) attwali, li se jitneħħa hekk kif tiġi adottata din l-emenda)

M'għandux ikun possibbli li tiġi kkonfermata l-validità tal-mandat ta' xi Membru jekk ma jkunux ġew magħmula d-dikjarazzjonijiet bil-miktub meħtieġa skond l-Artikolu 7 ta' l-Att tal-20 ta' Settembru 1976 u l-Anness I ta' dawn ir-regoli.

M'għandux ikun possibbli li tiġi kkonfermata l-validità tal-mandat ta' xi Membru jekk ma jkunux ġew magħmula d-dikjarazzjonijiet bil-miktub meħtieġa skond dan l-Artikolu u l-Anness I ta' dawn ir-regoli.

L-inkompatibilitajiet ġejjin mil-leġiżlazzjoni nazzjonali għandhom ikunu mgħarrfa lill-Parlament li għandu jieħu nota tagħhom.

Fejn awtorità kompetenti ta' Stat Membru tinnotifika lill-President bit-tmiem tal-mandat ta' Membru tal-Parlament Ewropew skond id-dispożizzjonijiet tal-Liġi ta' dak l-Istat Membru, b'riżultat jew ta' inkompatibbiltajiet fis-sens ta' l-Artikolu 7(3) ta' dak l-Att jew ta' l-irtirar tal-mandat fis-sens ta' l-Artikolu 13(3) ta' dak l-Att, il-President għandu jinforma lill-Parlament li l-mandat spiċċa fid-data kkomunikata mill-Istat Membru u jistieden lill-Istat Membru jimla l-post vakanti mingħajr dewmien.

Jekk l-awtoritajiet kompetenti ta' l-Istati Membri jew ta' l-Unjoni jew il-Membru konċernat jgħarrfu lill-President dwar xi ħatra jew kariga li hija inkompatibbli mal-kariga ta' Membru tal-Parlament Ewropew, il-President għandu jgħarraf lill-Parlament li jqis il-post vakanti.

Jekk l-awtoritajiet kompetenti ta' l-Istati Membri jew ta' l-Unjoni jew il-Membru konċernat jgħarrfu lill-President dwar xi ħatra jew elezzjoni għall-kariga li hija inkompatibbli mal-kariga ta' Membru tal-Parlament Ewropew, skond l-Artikolu 7(1) u (2) ta' l-Att ta' l-20 ta' Settembru 1976 , il-President għandu jgħarraf lill-Parlament li jqis il-post vakanti.

Artikolu 4, paragrafu 6, inċiż 2

f'każ ta' ħatra għal kariga li hija inkompatibbli ma' dik ta' Membru tal-Parlament Ewropew, skond il-liġi elettorali nazzjonali jew skond l-Artikolu 7 ta' l-Att tal-20 ta' Settembru 1976: id-data notifikata mill-awtoritajiet kompetenti ta' l-Istati Membri jew ta' l-Unjoni jew mill-Membru konċernat.

-f'każ ta' ħatra jew elezzjoni għal kariga li hija inkompatibbli ma' dik ta' Membru tal-Parlament Ewropew, skond l-Artikolu 7 (1) jew (2) ta' l-Att tal-20 ta' Settembru 1976: id-data notifikata mill-awtoritajiet kompetenti ta' l-Istati Membri jew ta' l-Unjoni jew mill-Membru konċernat.

Meta l-Parlament iqis il-post bħala vakanti, għandu jgħarraf b'dan lill-Istat Membru konċernat.

Meta l-Parlament iqis il-post bħala vakanti, għandu jgħarraf b'dan lill-Istat Membru konċernat u jistiednu jimla dan il-post mingħajr dewmien .

Artikolu 11, interpretazzjoni

Jekk kwistjoni li għandha x' taqsam mal-verifika ta' kredenzjali titqajjem waqt li l-aktar Membru anzjan ikun qiegħed jippresiedi, huwa għandu jirreferi l-kwistjoni lill-kumitat responsabbli mill-verifika tal-kredenzjali.

L-aktar Membru anzjan għandu jeżerċita l-poteri tal-President imsemmija fl-Artikolu 3 (-1a) subparagrafu 2.

Kull kwistjoni oħra li għandha x' taqsam mal-verifika ta' kredenzjali li titqajjem waqt li l-aktar Membru anzjan ikun qiegħed jippresiedi, għandha tkun riferuta lill-kumitat responsabbli mill-verifika tal-kredenzjali.

Fid-deċiżjoni tiegħu ta' l-14 ta' Diċembru 2004 dwar il-verifikazzjoni tal-kredenzjali

Il-Parlament iddikjara li "l-emendi li saru għall-Att ta' l-20 ta' Settembru 1976 permezz ta' Deċiżjoni tal-Kunsill 2002/772/KE, Euratom tal-25 ta' Ġunju 2002 u tat-23 ta' Settembru 2002, enfasizzaw l-inadegwatezza tad-dispożizzjonijiet stabbiliti fl-Artikoli 3 u 4 tar-Regoli ta' Proċedura, speċjalment rigward l-adozzjoni ta' miżuri għall-verifikazzjoni ta' każijiet ta' inkompatibbiltà ċara (bi qbil ma' l-Artikolu 7 ta' l-Att ta' l-20 ta' Settembru 1976) b'effett mis-sessjoni kostitwenti tal-Parlament Ewropew".

Il-Kumitat għall-Affarijiet Kostituzzjonali ġie mitlub jeżamina "il-kwistjoni dwar l-emendi għall-Artikoli 3 u 4 tar-Regoli ta' Proċedura sabiex jiġu adattati skond l-Att ta' l-20 ta' Settembru 1976, kif emendat, u għad-dispożizzjonijiet li jridu jiġu stabbiliti li jippermettu lill-Parlament jaġixxi fuq każijiet ċari ta' inkompatibbiltà, sabiex il-Membri kollha tal-Parlament ikunu jistgħu jieħdu l-kariga b'effett mis-sessjoni kostitwenti".

L-awtorità tal-Parlament Ewropew li jivverifika l-kredenzjali tal-Membri tiegħu ġejja mill-Artikolu 12 ta' l-Att imsemmi hawn fuq, skond liema Att, il-Parlament għandu jinnota r-riżultati ddikjarati uffiċjalment mill-Istati Membri u għandu jieħu deċiżjoni fuq kull tilwima li tirriżulta mid-dispożizzjonijiet ta' dan l-Att barra minn dawk li jirriżultaw mid-dispożizzjonijiet nazzjonali li jirreferi ghalihom l-Att.

Fi kliem ieħor: l-Att jikkonċedi fuq il-Parlament responsabbiltà li jtiżgura l-legalità tal-kompożizzjoni tiegħu safejn l-implimentazzjoni tad-dispożizzjonijiet ta' dan l-Att hija kkonċernata.

Ir-Regoli ta' Proċedura tal-Parlament għandhom għalhekk jipprovdu għal strumenti ta' proċedura xierqa li jkunu jistgħu jiżguraw f'kull mument li l-Parlament qed jaġixxi skond il-kompożizzjoni legali tiegħu.

L-implimentazzjoni tad-dispożizzjonijiet ta' l-Att iltaqgħu ma' xi diffikultajiet prattiċi speċjalment minħabba l-fatt li f'xi każijiet, l-awtoritajiet kompetenti ta' l-Istati Membri nnotifikaw l-ismijiet tal-kandidati eletti tard u b'konnessjoni ma' l-emenda għall-Artikolu 7 ta' l-Att li jistipula l-inkompatibbiltà ta' l-uffiċċju ta' Membru tal-Parlament Ewropew ma' dak ta' membru ta' Parlament Nazzjonali.

Parzjalment, il-proposti żviluppati f'dan ir-rapport jinserixxu fir-Regoli l-aħjar prattika kif żviluppata mill-amministrazzjoni tal-Parlament

Il-prattika li preżentement qed tiġi segwita hija msemmija f'nota mis-servizzi tal-Parlament, ippubblikata fin-notifika lill-Membri PE 368.027.v01-00. .

Safejn huma innovattivi, huma ddisinjati sabiex jipprovdu strumenti li huma kemm sempliċi biex jiġu applikati u li jirrispettaw totalment id-drittijiet statutorji u d-dinjità tal-Membri eletti tal-Parlament.

Barra minn hekk, sabiex tkun garantita t-trasparenza, hemm propost arranġament mill-ġdid tad-dispożizzjonijiet rilevanti, li jsegwi kronoloġikament il-passi differenti tal-proċedura.

Emenda 1 timplimenta l-prattika eżistenti li tindirizza l-awtoritajiet ta' l-Istati Membri sabiex tiġbed l-attenzjoni għall-bżonn ta' notifikazzjoni fil-ħin sabiex tiżgura li l-Parlament ġdid elett jiffunzjona kif suppost mis-sessjoni kostitwenti tiegħu.

Barra minn hekk, jidher xieraq li l-Istati Membri jiġu mfakkra fir-responsabbiltà tagħhom li jivverifikaw li ma hemm l-ebda inkompatibbiltà qabel ma ssir xi notifikazzjoni.

Emenda 2 tissuġġerixxi novità bil-għan li tiġi evitata s-sitwazzjoni fejn Membru elett li jkollu kariga inkompatibbli, jkun jista' jipparteċipa fid-deċiżjonijiet tal-Parlament.

Skond it-termini ta' l-emenda proposta, id-dikjarazzjoni meħtieġa preżentement taħt l-Artikolu 3(2), it-tieni subparagrafu li jgħid li l-Membru ma jkollu l-ebda kariga li taħt l-Artikolu 7 ta' l-Att ta' l-20 ta' Settembru 1976 huwa inkompatibbli mal-kariga ta' Membru tal-Parlament Ewropew, għandha tkun trażmessa minn kull Membru qabel jidħol fil-kariga fil-Parlament.

Id-dritt li jidħol fil-kariga fil-Parlament u l-organi tiegħu u li jgawdi mid-drittijiet marbuta magħha, għandhom ikunu suġġetti għat-trażmissjoni minn qabel ta' din id-dikjarazzjoni.

Id-dispożizzjoni stabbilita fl-Artikolu 3 (2) it-tieni subparagrafu li jgħid li fin-nuqqas ta' dikjarazzjoni bħal din, il-validità tal-mandat ma jistax ikun ikkonfermat, se jibqa' fis-seħħ.

Jidher, madanakollu, xieraq li jitnaqqas l-iskop ta' din id-dikjarazzjoni għall-inkompatibbiltajiet skond l-Artikolu 7(1) minħabba li f'każ ta' inkompatibbiltajiet li huma stabbiliti fil-liġi ta' Stat Membru bi qbil ma' l-Artikolu 7(3), il-Parlament qed jaġixxi fuq notifikazzjoni ta' l-awtorità kompetenti ta' dak l-Istat Membru (ara emenda 4)

Minħabba li l-fatti rilevanti f'każ ta' inkomptibbiltà huma ġeneralment kwistjonijiet ta' għarfien pubbliku, dikjarazzjoni preliminari ta' dan it-tip tidher li hi biżżejjed biex tiżgura li l-ebda Membru li jkollu kariga inkompatibbli, ma jieħu postu fil-Parlament.

Minn naħa l-oħra, fil-każ li l-Membru jirrifjuta li jipproduċi dikjarazzjoni bħal din qabel jidħol fil-kariga, din tkun raġuni biżżejjed biex ikun suspettat li jista' jkun hemm każ ta' inkompatibbiltà, li tiġġustifika li l-Membru involut jinżamm milli jibbenefika mid-drittijiet tiegħu sakemm jipproduċi d-dikjarazzjoni jew il-kwistjoni tkun solvuta mod ieħor.

It-tieni novità fl-Emenda 2 hija l-poter espliċitu mogħti lill-President tal-Parlament sabiex jinforma l-Parlament meta jkun stabbilit mill-fatti vverifikati minn sorsi disponibbli għall-pubbliku li Membru għandu kariga inkompatibbli.

Bi qbil mad-dispożizzjonijiet ta' l-Att ta' l-20 ta' Settembru 1976, dan jippermetti lill-Parlament jistabbilixxi li jeżisti post vakanti.

Emenda 3 tipproponi aġġustament tekniku biss minħabba li d-dikjarazzjoni preżenti mhijiex neċessarjament meħtieġa mill-Att ta' l-20 ta' Settembru 1976.

Dan ir-rekwiżit huwa regolament ta' proċedura li l-Parlament stabbilixxa b'mod leġittimu fir-Regoli ta' Proċedura tiegħu sabiex jimplimenta b'mod korrett id-dispożizzjonijiet ta' l-Att.

Emendi 4, 5 u 6 jippruvaw jadattaw id-dispożizzjonijiet tar-Regoli ta' Proċedura tal-Parlament għad-dispożizzjonijiet ta' l-Att ta' l-20 ta' Settembru 1976, kif emendat mid-deċiżjonijiet tal-25 ta' Ġunju u tat-23 ta' Settembru 2002.

Emenda 7 tissuġġerixxi interpretazzjoni ta' l-Artikolu 11 dwar l-iktar Membru anzjan, billi tippermettilu jipproponi lill-Parlament isolvi kull każ ċar ta' inkompatibbiltà jekk jinqala' waqt is-sessjoni Konstituttiva.

OPINJONI tal-Kumitat għall-Affarijiet Legali

f'isem il-Kumitat għall-Affarijiet Kostituzzjonali

dwar l-emendi għall-Artikoli 3 u 4 tar-Regoli ta' Proċedura tal-Parlament

Rapporteur għal opinjoni:

ĠUSTIFIKAZZJONI QASIRA

Ir-'rapporteur' għal opinjoni tagħkom jaqbel b'mod ġenerali ma' l-approċċ li ħa r-'rapporteur' tal-kumitat responsabbli.

Ir-'rapporteur' għal opinjoni tagħkom iqis li d-dritt tal-Parlament Ewropew li jivverifika l-kredenzjali tal-Membri tiegħu stess kif imħaddna fl-Artikolu 12 ta' l-Att ta' l-20 ta' Settembru 1976 (kif emendat sussegwentement), għandu jkun kompletament rifless fir-Regoli ta' Proċedura tal-Parlament Ewropew, sabiex ikun żgurat li l-Parlament qed jaġixxi b'mod totalment legali fil-ħinijiet kollha.

Ir-'rapporteur' għal opinjoni tagħkom huwa favur il-metodi tar-'rapporteur' sabiex jiġu solvuti d-diffikultajiet prattiċi (speċjalment rigward ir-relazzjonijiet ma' l-awtoritajiet nazzjonali) li nqalgħu taħt l-Artikoli eżistenti.

Madanakollu, ir-'rapporteur' għal opinjoni tagħkom jipproponi ċerti tibdiliet għall-Artikolu 3 tar-Regoli ta' Proċedura li għandhom jiġu kkunsidrati sabiex jiżguraw li r-regoli l-ġodda, wara l-verifikazzjoni tal-kredenzjali huma flessibbli u komprensivi biżżejjed.

Emenda 1 tiġbed l-attenzjoni ta' l-awtoritajiet ta' l-Istati Membri dwar il-bżonn ta' notifikazzjoni fil-ħin ta' l-ismijiet tal-Membri, filwaqt li Emenda tikkonċerna l-kontenut u l-effetti tad-dikjarazzjoni meħtieġa preżentament skond it-tieni subparagrafu ta' l-Artikolu 3(2).

Rigward l-emenda ta' l-aħħar, għandu jkun iċċarat li l-ewwelnett, l-inkompatibbiltà teżisti biss f'każijiet speċifikati fil-paragrafi 1 u 2 ta' l-Artikolu 7 ta' l-Att ta' l-1976 u fl-ebda każijiet addizzjonali speċifikati fil-liġi nazzjonali (ara l-Artikolu7(3) ta' l-Att ta' l-1976).

It-tieni nett, filwaqt li minn naħa waħda jidher li fin-nuqqas li tiġi sottomessa d-dikjarazzjoni mitluba, il-Membru jiġi skwalifikat mill-jeżerċita l-poteri tiegħu, minn naħa l-oħra hemm stabbilita skadenza li tippermetti lill-Membri perjodu ta' riflessjoni, li b'koinċidenza taħbat ma' l-ewwel seduta wara n-notifikazzjoni ta' l-elezzjoni tal-Membru kkonċernat.

Din l-emenda hija maħsuba biex tiżgura li sa l-iskadenza, is-sessjoni plenarja tal-Parlament tkun kostitwita legalment.

It-tielet nett, jekk id-dikjarazzjoni ma tkunx iffirmata sa l-iskadenza, jew f'termini ġenerali, f'każ ta' inkompatibbiltà ċara, huwa propost li tiġi applikata proċedura sabiex il-post vakanti jiġi ddikjarat vojt b'mod uffiċjali.

Il-Kumitat għall-Baġit jistieden lill-Kumitat għall-Impjiegi u l-Affarijiet Soċjali, bħala l-kumitat responsabbli, biex jinkorpora l-emendi li ġejjin fir-rapport tiegħu:

Artikolu 3, paragrafu -1 (ġdid)

Wara l-elezzjonijiet għall-Parlament, il-President se jistieden lill-awtoritajiet kompetenti ta' l-Istati Membri sabiex jgħaddu lill-Parlament mingħajr dewmien l-ismijiet tal-Membri eletti sabiex il-Membri kollha jieħdu l-kariga fil-Parlament b'effet mill-ftuħ ta' l-ewwel seduta wara l-elezzjonijiet.

(Din l-emenda parzjalment tirriproduċi l-kliem ta' l-Artikolu 3(6) preżentii, li se jitneħħa hekk kif tiġi adottata din l-emenda.)

Artikolu 3, paragrafu -1 a (ġdid)

Kull Membru li l-elezzjoni tiegħu ikun mgħarraf biha l-Parlament, għandu jagħmel dikjarazzjoni bil-miktub, qabel jidħol fil-kariga fil-Parlament, li ma għandu l-ebda kariga inkompatibbli ma' dik ta' Membru tal-Parlament Ewropew, fis-sens ta' l-Artikolu 7(1) u (2) ta' l-Att ta' l-20 ta' Settembru 1976.

Sakemm il-kredenzjali ta' Membru jiġu vverifikati jew tkun ingħatat sentenza għal kull tilwima, u sakemm ikun iffirma d-dikjarazzjoni bil-miktub imsemmija aktar 'l fuq, il-Membru għandu jidħol fil-kariga fil-Parlament u l-organi tiegħu u għandu jgawdi mid-drittijiet marbuta ma' din il-kariga.

Fejn ma tkun iffirmata l-ebda dikjarazzjoni qabel l-ewwel sessjoni wara n-notifikazzjoni ta' l-elezzjoni tal-Membru kkonċernat, għandu japplika t-tieni subparagrafu ta' dan il-paragrafu.

Fil-każ ta' inkompatibbiltà ċara fis-sens ta' l-artikolu 7(1) u (2) ta' l-Att ta' l-20 ta' settembru 1976, il-President għandu jinforma l-Parlament li għandu jistabbilixxi li jeżisti post vakanti.

(Din l-emenda parzjalment tirriproduċi l-kliem ta' l-Artikolu 3(5) attwali, li se jitneħħa hekk kif tiġi adottata din l-emenda.)

Artikolu 11, interpretazzjoni

L-aktar Membru anzjan għandu jeżerċita l-poteri tal-President imsemmija fit-tieni subparagrafu ta' l-Artikolu 3, paragrafu -1a.

Kull kwistjoni oħra li għandha x' taqsam mal-verifika ta' kredenzjali imqajjma waqt li l-aktar Membru anzjan ikun qiegħed jippresiedi, għandha tkun referuta lill-kumitat responsabbli mill-verifika tal-kredenzjali.

PROĊEDURA

Emendi għall-Artikoli 3 u 4 tar-Regoli ta' Proċedura tal-Parlament

Numru tal-proċedura

Kumitat responsabbli

Kumitat mitlub jagħti opinjoni Data tat-tħabbir fis-seduta plenarja

Koperazzjoni aktar mill-qrib - data tat-tħabbir fis-seduta plenarja

Rapporteur għal opinjoni: Data tal-ħatra

Eżami fil-kumitat

Data ta' l-adozzjoni

Riżultat tal-votazzjoni finali

Membri preżenti għall-votazzjoni finali

Sostitut(i) preżenti għall-votazzjoni finali

Sostitut(i) (skond l-Artikolu 178(2)) preżenti għall-votazzjoni finali

Kummenti (informazzjoni disponibbli b'lingwa waħda biss)

Numru tal-proċedura

Kumitat responsabbli Data tat-tħabbir fis-seduta plenarja

Data tat-tħabbir ta' l-awtorizzazzjoni fis-seduta plenarja

Kumitat(i) mitlub(a) jagħti/u opinjoni Data tat-tħabbir fis-seduta plenarja

Opinjoni(jiet) mhux mogħtija Data tad-deċiżjoni

Rapporteur(s) Data tal-ħatra

Rapporteur(s) preċedenti

Eżami fil-kumitat

Data ta' l-adozzjoni

Riżultat tal-votazzjoni finali


skond ir-Regola 108 tar-Regoli ta' Proċedura

f'isem il- Kumitat għall-Ambjent, is-Saħħa Pubblika u s-Sikurezza ta' l-Ikel

lill- Kummissjoni

Suġġett: L-istrateġija tal-Kummissjoni għall-Konferenza ta' Nairobi dwar il-Bidla fil-Klima (COP 12 u COP/MOP 2)

Il-Kummissjoni tista' tiċċara l-objettivi tagħha għall-Konferenza tal-Partijiet li jmiss li se ssir f'Nairobi mis-6-17 ta' Novembru 2006?

X'inhi l-istrateġija tal-Kummissjoni fir-rigward tal-proċess imwaqqaf mis-COP 11 f'Montreal biex tqis aktar impenji għall-perjodu ta' wara l-2012?

Il-Kummissjoni kif qed tippjana biex tinkludi l-Membri tal-Parlament Ewropew fid-delegazzjoni tal-Komunità għall-konferenza?


f'isem il- Kumitat għall-Affarijiet Barranin

lill-Kunsill

Suġġett: L-Unjoni Ewropea u t-Tielet Konferenza ta' Reviżjoni 2006 dwar il-Konvenzjoni ta' Ċerti Armi Konvenzjonali

It-Tielet Konferenza ta' Reviżjoni tal-Konvenzjoni ta' Ċerti Armi Konvenzjonali (CCW) se ssir f'Ġinevra waqt il-perjodu mis-7 sas-17 ta' Novembru 2006.

Stati Membri ta' l-UE huma firmatarji għal xi protokolli tas-CCW u l-UE appoġġjat b'mod attiv azzjonijiet kontra l-mini ta' l-art anti-personali u provdiet assistenza għat-tneħħija ta' mini.

Il-Kunsill x'riżultat qed jistenna mit-Tielet Konferenza ta' Reviżjoni dwar is-CCW?

X'qiegħed jagħmel il-Kunsill biex jiżgura li l-Istati Membri ta' l-UE jirratifikaw il-Protokol V dwar Fdal Splussiv tal-Gwerra?

Il-Kunsill jappoġġa sforzi biex jiġi introdott protokoll ġdid li jindirizza munizzjon tat-tip 'cluster'?

Il-Kunsill introduċa jew irrakkomanda xi miżuri leġiżlattivi biex jiżgura li l-Istati Membri ma jużawx kwalunkwe munizzjon tat-tip 'cluster' waqt operazzjonijiet militari ta' l-ESDP kurrenti u attwali?

Il-Kunsill jappoġġa sforzi biex is-CCW tiġi universalizzata?

Jekk iva, kif qed jipprova jilħaq dan il-għan?

Il-Kunsill jappoġġa sforzi biex jiġu introdotti mekkaniżmi ta' konformità għall-implimentazzjoni tas-CCW?


skond ir-Regola 108 tar-Regoli ta' Proċedura

lill-Kunsill

Suġġett: L-Unjoni Ewropea u l-Konferenza ta' Reviżjoni 2006 dwar il-Konvenzjoni ta' l-Armi Bijoloġiċi u Tossiċi

Is-Sitt Konferenza ta' Reviżjoni tal-Konvenzjoni ta' l-Armi Bijoloġiċi u Tossiċi (BTWC) 1972 se ssir f'Ġinevra waqt il-perjodu mill-20 ta' Novembru sat-8 ta' Diċmebru 2006.

Fis-27 ta' Frar 2006, l-UE qablet dwar Azzjoni Konġunta fir-rigward tal-BTWC u fl-20 ta' Marzu 2006 l-Kunsill ta' l-UE adotta pożizzjoni komuni relatata mal-Konferenza ta' Reviżjoni tal-BTWC 2006.

Fid-dawl ta' dawn id-deċiżjonijiet:

X'bi ħsiebu jagħmel il-Kunsill biex jiżgura r-riżultat b'suċċess tal-Konferenza ta' Reviżjoni tal-BTWC 2006?

B'liema modi prattiċi l-Kunsill jemmen li jista' jitjieb il-BTWC?

Liema inizjattivi ħadu l-Kunsill u l-Istati Membri ma' pajjiżi terzi bi preparazzjoni għall-Konferenza ta' Reviżjoni u l-Kunsill fejn jistenna li dawn l-inizjattivvi jkollhom riżultati sostanzjali f'Ġinevra?

F'liema oqsma is-CODUN iddiskuta dokumenti ta' ħidma bi preparazzjoni għall-Konferenza ta' Reviżjoni u dawn id-dokumenti se jiġu preżentati bħala dokumenti ta' pożizzjoni ta' l-UE għall-Konferenza ta' Reviżjoni?